# BILJEŠKE UZ FINANCIJSKE IZVJEŠTAJE

**PONIKVE VODA d.o.o. ZA 2022. GODINU**

1. **OSNOVNI PODACI O DRUŠTVU**

Ponikve voda je društvo s ograničenom odgovornošću (dalje: Društvo) za komunalne djelatnosti.

Prema postojećim podacima i dokumentima Društvo je registrirano 19.03.1960. godine u Okružnom privrednom sudu u Rijeci pod nazivom Komunalno poduzeće "Ponikve" Krk za obavljanje različitih komunalnih djelatnosti, sličnih kojima se i danas bavi. Od osnutka pa do danas Društvo je prošlo mnoge statusne i druge promjene. Udruživanjem 1986. godine s poduzećem "Komunalac" Omišalj, Društvo je proširilo djelokrug rada na čišćenje i održavanje javnih i zelenih površina, skupljanje, odvoz i zbrinjavanje komunalnog otpada.

Radi usklađivanja sa Zakonom o vodama bilo je potrebno sve djelatnosti kojima se Društvo bavilo, a koje nisu javna vodoopskrba i javna odvodnja, izdvojiti iz poslovanja. Stoga su osnivači Ponikve d.o.o. odlučili da će postojeće društvo nastaviti obavljati djelatnost javne vodoopskrbe i odvodnje, a za obavljanje drugih djelatnosti osnovali su dva nova Društva.

Rješenjem trgovačkog suda u Rijeci Tt-13/9542-2 od 31.12.2013. godine Društvo nastavlja poslovati pod nazivom Ponikve voda d.o.o. Krk.

Danas se radi o srednje velikom komunalnom društvu u 100 %-tnom vlasništvu svih jedinica lokalne samouprave otoka Krka. Temeljni kapital Društva na dan 31. prosinca 2022. iznosi 378.463.000,00 kn (Bilješka 16. /i/).

Osnovne djelatnosti Društva su:

* proizvodnja i distribucija pitke vode
* odvodnja i pročišćavanje otpadnih voda.

Osim navedenih djelatnosti Društvo se bavi i montažama mjesnih cjevovoda (vode i kanalizacije), izradom vodovodnih i kanalizacijskih priključaka.

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godinu dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene komunalnih usluga i slično.

Poslove društva vodi uprava koja se sastoji od jednog direktora kojeg imenuje skupština na vrijeme od 4 godine. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

Direktor društva za razdoblje od 01.01.2022. do 31.12.2025. godine Neven Hržić, mag.ing.aedif.

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti koju je izdao Državni zavod za statistiku Zagreb, od 13. siječnja 2014. godine, Društvo ima brojčanu oznaku razreda 3600 – Skupljanje, pročišćavanje i opskrba vodom, matični broj poslovnog subjekta je 3292525, a OIB je 64125437677.

U 2022. godini Društvo je prosječno zapošljavalo 93 radnika (u 2021. godini 90 radnika).

* 1. **OKVIR ZA PREZENTIRANJE FINANCIJSKIH IZVJEŠTAJA**

Financijski izvještaji za 2022. godinu sastavljeni su u skladu s propisima Republike Hrvatske, te računovodstvenim politikama poduzetnika.

Računovodstvene politike Društva usklađene su s Hrvatskim standardima financijskog izvještavanja (NN 86/2015, 105/2020) koje poduzetnik ima obvezu primjenjivati temeljem Zakona o računovodstvu (NN 78/2015, 134/2015, 120/2016, 116/2018, 42/2020, 47/2020, 114/2022) uz izuzetak iskazivanja tečajnih razlika.

**Društvo je odstupilo od računovodstvene politike svođenja obveze po podzajmovima iz Projekta Jadran na srednji tečaj HNB-a (Bilješka 1.2.11., 17) već tečajne razlike iskazuje iz platnog prometa. Na navedeni način je postupilo iz razloga što se sredstva za vraćanje te obveze osiguravaju iz posebno prikupljene naknade za razvoj.**

Društvo je pozicije u financijskim izvještajima iskazalo u skladu sa zahtjevima iz Pravilnika o strukturi i sadržaju godišnjih financijskih izvještaja (NN 95/2016, 144/2020).

Podaci u financijskim izvještajima prezentirani su u hrvatskim kunama (HRK), kao izvještajnoj valuti u Republici Hrvatskoj.

Društvo je kreditne obveze s valutnom klauzulom svelo na srednji tečaj Hrvatske narodne banke na dan 31. prosinca 2022. godine i to 1 EUR = 7,534500 HRK (na dan 31.12.2021. godini 1 EUR = 7,517174 HRK).

Dopunske informacije uz financijske izvještaje ne čine financijska izvješća već se iskazuju u svrhu dopunske analize.

Financijski izvještaji sastavljeni su na temelju računovodstvenog načela vremenske neograničenosti poslovanja.

* + 1. **PREPRAVKE FINANCIJSKIH IZVJEŠTAJA**

Cjevovodi su poseban oblik imovine karakterističan za vodne djelatnosti. Njihova posebnost se ogleda u tome što su ispod zemlje i stvarno stanje cjevovoda je moguće pratiti kroz sustav geografskog informacijskog sustava (GIS) koje precizno snima stvarno stanje. Krajem godine Društvo je ažuriralo stvarno stanje u GIS-u temeljem čega je napravljen godišnji popis cjevovoda u okviru godišnjeg popisa imovine Društva.

Obavljeni postupak ukazao je na postojanje odstupanja između stvarnog stanja reprezentiranog u GIS-u i računovodstvenog stanja u smislu računovodstvenog iskaza imovine koje u GIS-u nema.

Budući je riječ o događajima prethodnog razdoblja provedeno usklađenje rezultiralo je umanjenjem vrijednosti cjevovoda i zadržane dobiti prethodnog razdoblja te iskazivanja odgođene porezne imovine koja se realizira u tekućoj izvještajnoj godini. Prepravljene stavke su označene sa \* u Bilanci u stupcu Bilješke.

|  |  |  |  |
| --- | --- | --- | --- |
|  | **Neprepravljeno 2021.** | **\*Prepravljeno 2021.** | **Financijski učinak ispravka** |
| **IZVJEŠTAJ O FINANCIJSKOM POLOŽAJU** |
|  |
| **AKTIVA** |  |  |  |
| Građevinski objekti | 780.339.430,00 | 775.598.142,05 | (4.741.287,95) |
| Porezna imovina | 0 | 853.431,84 | 853.431,84 |
|  |  |  |  |
| **PASIVA** |  |  |  |
| Zadržana dobit / (Preneseni gubitak) | 3.133.470,61 | (754.385,50) | (3.887.856,11) |
|  |  |  |  |

**1.2. Osnovne računovodstvene politike**

Osnovne računovodstvene politike primijenjene kod sastavljanja financijskih izvještaja za 2022. godinu bile su iste kao u 2021. godini.

* + 1. **PRIHODI**

Prihodi predstavljaju povećanje ekonomskih koristi tijekom obračunskog razdoblja u obliku priljeva ili povećanja imovine ili smanjenja obveza, kada ti priljevi imaju za posljedicu povećanje kapitala, osim povećanja kapitala koje se odnosi na unose od strane sudionika u kapitalu.

Prihod se priznaje kada je vjerojatno da će buduće ekonomske koristi ulaziti kod poduzetnika i kada se koristi mogu pouzdano izmjeriti.

**1.2.1.1. POSLOVNI PRIHODI**

Poslovni prihodi obuhvaćaju prihode od prodaje i ostale poslovne prihode, a iskazani su po fakturiranoj vrijednosti (Bilješka 2).

Prihodi od prodaje obuhvaćaju prihode od prodaje vode i pružanja usluga.

Ostale poslovne prihode čine prihodi od subvencija Ministarstva, naplate šteta od osiguranja, prihodi iz ranijih godina, refundacije, prihodi od naplaćenih otpisanih potraživanja, prihodi u visini amortizacije imovine nabavljene iz namjenskih sredstava i slično.

Temeljem Zakona o otocima i Ugovora sklopljenog u veljači 2021. godine, nadležno Ministarstvo regionalnog razvoja i fondova Europske unije - Uprava za otoke podmirivalo je Društvu razliku u cijeni vode za domaćinstva čiji članovi imaju prebivalište na otoku, a opskrbljuju se pitkom vodom cestovnim vozilom (Bilješka 2 b – sredstva državnog proračuna).

**1.2.1.2. FINANCIJSKI PRIHODI**

Financijske prihode čine kamate na nepravovremena plaćanja, kamate na novčana sredstva na žiro-računima te pozitivne tečajne razlike (Bilješka 3).

* + 1. **RASHODI**

**Rashodi** predstavljaju smanjenja ekonomskih koristi kroz obračunsko razdoblje u obliku odljeva ili iscrpljenja imovine ili stvaranja obveza što za posljedicu ima smanjenje kapitala, osim onog u svezi s raspodjelom sudionicima u kapitalu.

Rashodi se priznaju u računu dobiti i gubitka kada se mogu pouzdano izmjeriti. Priznavanje rashoda pojavljuje se istodobno s priznavanjem povećanja obveza ili smanjenja imovine.

Rashodi se priznaju u računu dobiti i gubitka na temelju izravne povezanosti između nastalih troškova i određene stavke prihoda, odnosno sučeljavanje rashoda s prihodima.

Svi rashodi koji se odnose na obračunsko razdoblje bez obzira na to kada će biti plaćeni knjiže se na teret računa rashoda, odnosno troškova razdoblja na koje se odnose.

**1.2.2.1. POSLOVNI RASHODI**

Poslovne rashode čine materijalni troškovi, troškovi osoblja, amortizacija, ostali troškovi, vrijednosno usklađenje potraživanja i ostali poslovni rashodi (Bilješka 4).

**/i/ Materijalne troškove** čine troškovi materijala, rezervnih dijelova, energije i goriva, troškovi sitnog inventara i zaštitne odjeće, poštanski i telefonski troškovi, tekuće i investicijsko održavanje, komunalne usluge, intelektualne usluge i ostale usluge.

Troškovi tekućeg i investicijskog održavanja vlastitih sredstava rada pokrivaju se iz prihoda obračunskog razdoblja kada nastanu. Rekonstrukcije i adaptacije kojima se mijenja kapacitet ili namjena osnovnih sredstava, knjiže se kao povećanje vrijednosti osnovnih sredstava.

**/ii/ Troškove osoblja** čine neto plaće i naknade plaća zajedno sa porezima i doprinosima iz i na plaće.

**/iii/ Amortizacija**

Obračun amortizacije obavlja se pojedinačno za svako sredstvo razvrstano po amortizacijskim grupama po linearnoj metodi, a po stopama koje ne prelaze porezno dopustive stope.

Novonabavljena imovina amortizira se od prvog dana sljedećeg mjeseca kad se stavi u uporabu.

U slučaju rashoda ili prodaje, imovina se amortizira zaključno s mjesecom u kojem je došlo do rashoda ili otuđenja.

Jedanput amortizirano sredstvo dugotrajne imovine više se ne otpisuje.

**/iv/ Ostale troškove poslovanja** čine dnevnice, troškovi prijevoza na posao i s posla, ostala materijalna prava zaposlenih, premije osiguranja, troškovi stručnog obrazovanja, reprezentacija, komunalna naknada, koncesijske naknade, članarine komorama, bankarske usluge, doprinos za šume, slivne vode.

**/v/ Vrijednosno usklađenje** kratkotrajne imovine obuhvaća usklađivanje vrijednosti potraživanja od kupaca koja su utužena ili za koja je pokrenut postupak ovrhe.

**/vi/ Ostali poslovni rashodi** odnose se na neotpisanu vrijednost prodane i rashodovane dugotrajne materijalne imovine i materijala i ostale rashode.

**1.2.2.2. FINANCIJSKI RASHODI**

Financijske rashode čine kamate po kreditima, negativne tečajne razlike i zatezne kamate (Bilješka 5).

* + 1. **REZULTAT POSLOVANJA FINANCIJSKE GODINE I TEKUĆI POREZ NA DOBIT**

Iz razlike ukupnih prihoda i ukupnih rashoda proizlazi bruto rezultat tj. dobit/gubitak prije oporezivanja.

Obveza poreza na dobit (tekući porez) utvrđuje se u skladu s važećim odredbama Zakona o porezu na dobit i utječe na rezultat poslovanja financijske godine (Bilješka 6).

* + 1. **DUGOTRAJNA MATERIJALNA I NEMATERIJALNA IMOVINA**

Ulaganja u materijalnu i nematerijalnu imovinu tijekom godine evidentiraju se po nabavnoj vrijednosti. Nabavnu vrijednost čini fakturna vrijednost nabavljene imovine uvećana za sve troškove nastale do njezinog stavljanja u uporabu (Bilješka 7).

Stvari i oprema se evidentiraju kao dugotrajna imovina, ako im je vijek trajanja duži od jedne godine i pojedinačna nabavna cijena veća od 3.500 kn.

Neotpisana vrijednost otuđenih i rashodovanih sredstava knjiži se na teret ostalih poslovnih rashoda.

Troškovi izgradnje dugotrajne imovine u vlastitoj režiji obuhvaćaju vrijednost utrošenog materijala.

Društvo koristi sljedeće stope amortizacije (Bilješka 4.3.):



U okviru dugotrajne imovine iskazuju se dani predujmovi za materijalnu imovinu. (Bilješka 8).

* + 1. **DUGOTRAJNA FINANCIJSKA IMOVINA**

Dugotrajnu financijsku imovinu Društva čini nominalni iznos poslovnog udjela u društvu Ponikve usluga d.o.o. (Bilješka 9).

Priznavanje, mjerenje i prestanak priznavanja obavlja se u skladu s odredbama HSFI 9.

* + 1. **ZALIHE**

Zalihe vodovodnog materijala koji se koristi za tekuće, investicijsko održavanje i investicije u vlastitoj režiji, iskazuju se po stvarnim nabavnim cijenama materijala. Utrošak materijala obavlja se primjenom metode prosječne nabavne cijene. Na zalihama se nalaze i individualne crpne stanice nabavljene u sklopu EU projekta (Bilješka 10.).

Sitan inventar, alat i auto gume, otpisuju se u cijelosti kod stavljanja u uporabu.

* + 1. **POTRAŽIVANJA**

Potraživanja od kupaca, potraživanje od države i ostala potraživanja iskazuju se u poslovnim knjigama na temelju uredne isprave o nastanku poslovnog događaja i podataka o njegovoj vrijednosti, u skladu s odredbama Hrvatskih standarda financijskog izvještavanja.

Potraživanja od kupaca (Bilješka 11.) obuhvaćaju sva potraživanja za isporučenu vodu i izvršene usluge (odvodnja otpadnih voda, pražnjenje septičkih jama i druge usluge).

Saldo potraživanja sadrži također:

* potraživanja za obračunatu naknadu za Hrvatske vode Zagreb (zaštita i korištenje voda),
* potraživanja za naknadu za razvoj koju snosi krajnji potrošač, a koja se koristi za financiranje gradnje javnih vodnih građevina sukladno Zakonu o financiranju vodnoga gospodarstva i važećoj odluci o uvođenju naknade za razvoj. Trenutno je važeća Odluka od 7. prosinca 2021. godine. Naknada za razvoj se iskazuje kao odgođeni prihod namjenskog karaktera jer u biti predstavlja oblik državne potpore i u smislu računovodstvenih propisa će se uključivati u prihode u svoti rashoda koji se pojavljuju u vezi s njezinim trošenjem. Prema stajalištu Ministarstva financija – Porezne uprave, naplata vodne naknade nije prihod u pozadini kojeg se nalazi isporuka pa ona ne može biti ni predmet oporezivanja porezom na dodanu vrijednost odnosno, kako mišljene to i navodi, naknada za razvoj je javno davanje.

Društvo je iskazalo u poslovnim knjigama obvezu prema Hrvatskim vodama za dio koji njima pripada (Bilješka 23.) i odgođeni prihod za naknadu za razvoj (Bilješka 24. b)).

Usklađenje vrijednosti potraživanja obavlja se temeljem saznanja da potraživanje nije u roku naplaćeno, odnosno da su nastale okolnosti neizvjesnosti naplate i da je utuženo, prijavljeno u stečajnu masu ili u predstečajnu nagodbu i u slučaju kada je nenaplativo.

* + 1. **KRATKOTRAJNA FINANCIJSKA IMOVINA** odnosi se na novčana sredstva na izdvojenom računu u Hrvatskim vodama (Bilješka 14).
		2. **NOVAC U BANCI**

Imovina u obliku novca iskazuje se u nominalnoj vrijednosti izraženoj hrvatskom valutnom jedinicom (HRK), a predstavljaju sredstva na kunskim računima (Bilješka 15).

* + 1. **OBRAČUNANI PRIHODI**

Društvo na ovoj poziciji iskazuje potraživanja za ugovorene iznose sufinanciranja po svakom ugovorenom projektu u cjelini od strane javnih tijela za koje postoji stvarna obveza isplate ukoliko se ostvare ugovorni uvjeti. Kao i kod naknada za razvoj u visino potraživanja se formiraju odgođeni prihodi koji će se uključivati u prihode razdoblja u svoti rashoda koji se pojavljuju u vezi s njezinim trošenjem (amortizacija) (Bilješka 15).

* + 1. **KAPITAL I REZERVE**

Kapital je vlastiti izvor financiranja imovine, i izračunava se temeljem odredbi Hrvatskih standarda financijskog izvještavanja kao ostatak imovine nakon odbitka svih obveza.

Ukupan kapital Društva čine upisani kapital, kapitalne rezerve, ostale rezerve, zadržana dobit i dobit/gubitak tekuće godine (Bilješka 16).

Iznos upisanog kapitala iskazan je u kunama i upisan je u sudski registar.

Politika rezervi ostvaruje se zavisno od temelja njihova oblikovanja i politike Društva.

* + 1. **DUGOROČNE OBVEZE**

Dugoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom i ugovorom o stvaranju obveza.

Pod dugoročnim se obvezama podrazumijevaju obveze s rokom podmirenja dužim od 12 mjeseci od datuma izrade financijskih izvještaja.

Obveze po kreditima (dugoročne i kratkoročne) u stranoj valuti i uz deviznu klauzulu iskazane su po srednjem tečaju Hrvatske narodne banke na dan izvještavanja.

Obveze po podzajmu za Projekt Jadran iskazane su u kunskom iznosu na dan formiranja obveze, odnosno na dan plaćanja dobavljaču iz podzajma.

* + 1. **KRATKOROČNE OBVEZE**

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveza, a rok dospijeća im je kraći od 12 mjeseci. U kratkoročnim obvezama iskazane su obveze za zajmove, depozite i slično, obveze prema bankama i drugim financijskim institucijama, obveze za predujmove, obveze prema dobavljačima, obveze prema zaposlenicima, obveze za poreze, doprinose i slična davanja, obveze za primljena jamstva te ostale kratkoročne obveze.

* + 1. **VREMENSKA RAZGRANIČENJA**

Vremenska razgraničenja obuhvaćaju unaprijed plaćene troškove, nedospjelu naplatu prihoda, odgođeno plaćanje troškova i prihod budućeg razdoblja. Vremenska razgraničenja mjere se sukladno HSFI 14. Unaprijed plaćeni troškovi priznaju se kao imovina kada se odnose na iznose plaćene u tekućem razdoblju, a koji se odnose na buduća razdoblja. Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za priznavanje obveza.

Prihodi budućih razdoblja odnose se na prihode koji su obračunati ili naplaćeni u tekućoj godini, a odnose se na buduće razdoblje.

Odgođeni prihodi odnose se na dobivena namjenska sredstva za investicije od: Primorsko-goranske županije, Hrvatskih voda, Fonda za regionalni razvoj, nadležnih ministarstava te na utrošenu i neutrošenu naknadu za razvoj.

Prijenos na prihode obavlja se u visini amortizacije za dugotrajnu imovinu nabavljenu iz tih sredstava (Bilješka 24).

* + 1. **IZVANBILANČNI ZAPISI**

Društvo u okviru izvan bilančnih zapisa iskazuje primljene i dane bankovne garancije i zadužnice za uredno ispunjenje ugovornih obveza, primljene garancije za isplaćene predujmove i primljene garancije za radove u jamstvenom roku.

1. **POSLOVNI PRIHODI**

Poslovni prihodi obuhvaćaju prihode od prodaje i ostale poslovne prihode.

|  |  |  |  |
| --- | --- | --- | --- |
| **OPIS** | **Bilješka** | **2021.** | **2022.** |
|  |  | HRK | HRK |
| **Poslovni prihodi** |  | **54.580.730,43** | **69.113.380,11** |
| Prihodi od prodaje  |  a) | 46.176.090,35 | 53.052.069,23 |
| Ostali poslovni prihodi  |  b) | 8.404.640,08 | 16.061.310,88 |

|  |  |  |  |
| --- | --- | --- | --- |
|  |  |  |  |

|  |  |  |  |
| --- | --- | --- | --- |
|  | 1. **Prihodi od prodaje**
 |  |  |



**/i/** Novi priključci na sustav javne vodoopskrbe utjecali su na povećanje prihoda ostvarenog od fiksnog dijela cijene vode za 325.332,48 kn u odnosu na prošlu godinu.

 Ulaganja u javnu odvodnju pridonijela su povećanju broja priključenosti na sustav javne odvodnje te su se povećali prihodi fiksnog dijela cijene odvodnje u odnosu na 2021. godinu za 1.366.721,72 kn.

 Povećanja se prvenstveno odnose na domaćinstva.

**/ii/** U 2022. godini potrošnja vode od 3.151.652 m3 veća je od potrošnje 2021. godine (2.759.943 m3) za 391.709 m3 (privreda +182.857 m3, domaćinstva +208.852 m3) pa su i prihodi varijabilnog dijela cijene vode veći za 2.800.108,19 kn (privreda za 1.938.602,20 kn, domaćinstva za 861.505,99 kn).

 Prihodi varijabilnog dijela cijene kanalizacije u odnosu na prošlogodišnje veći su za 2.061.701,38 kn (privreda 1.137.241,20 domaćinstva 924.460,18 kn).

Prihodi u 2022. godini znatno su veći u odnosu na 2021. godinu zbog izrazito sušnog razdoblja i bolje turističke sezone.

1. **Ostali poslovni prihodi**



**/i/** U 2022. godini prihod je veći od prethodne godine budući da je aktiviran dio dugotrajne imovine koja je sufinancirana sredstvima potpora (Bilješka 24.a)/iii/, 4.3.).

1. **FINANCIJSKI PRIHODI**

Financijske prihode obuhvaćaju:



1. **POSLOVNI RASHODI**

**4.1. MATERIJALNI TROŠKOVI**

Materijalne troškove čine:



**/i/** Troškovi materijala, rezervnih dijelova i sitnog inventara iznose 3.496.682,66 kn i veći su od prošle godine zbog više utrošenog materijala za izradu kućnih priključaka i za održavanje vodovodne mreže.

**/ii/** Troškovi kupljene vode veći su od prošlogodišnjih za 847.870,92 kn zbog veće potrošnje. U 2021. godini kupljeno je 225.831 m3, a 2022. godine 502.913 m3 vode s kopna.

**/iii/** Troškovi energije, goriva i maziva veći su u odnosu na prethodnu godinu za 854.310,01 kn. Najznačajnija povećanja su na troškovima goriva i struje zbog povećanja jediničnih cijena.

**/iv/** Usluge održavanja iznose 3.452.617,44 kn i manji su od prethodne godine za 156.575,59 kn. Značajnije usluge održavanje odnose se na:

- održavanje vodosprema, crpnih stanica i zasunskih komora (1.103.506,53 kn) zbog provedenih sanacija VS Kras, VS Paprati, CS Ponikve,

- popravak pumpi 704.905,00 kn,

- održavanje kompjutorskih programa i telemetrije 334.282,00 kn,

- održavanje elektroopreme na crpnim stanicama i vodospremama 333.622,00 kn,

- popravak i servis vozila 223.879,59 kn,

- ispitivanje vodonepropusnosti i rehabilitacija kanalizacijskih kolektora (216.200,00 kn),

- radovi na podmorskim ispustima 197.300,00 kn.

**/v/** Administrativno računovodstveni troškovi odnose se na troškove prema društvu Ponikve usluga d.o.o. za pružene usluge prema ugovoru i dodacima ugovora o poslovnoj suradnji.

 **4.2. TROŠKOVI OSOBLJA**

Troškovi osoblja u 2022. godini iznose 13.051.959,95 kn (2021.: 11.430.504,35 kn). Prosječna bruto plaća u 2022. godini iznosila je 10.689,21 kn, a neto 8.113,75 kn, dok je u 2021. godini prosječna bruto plaća iznosila 9.177,82 kn, a neto 6.883,47 kn.

**4.3. AMORTIZACIJA**

Troškovi amortizacije za 2022. godinu iznose 27.910.397,50 kn (2021.: 20.274.157,14 kn). Društvo je kod obračuna amortizacije primijenilo iste stope amortizacije kao i u 2021. godini.

Kao što je navedeno u Bilješkama 2.b)/i/ i 24.a) /iii/, Društvo je iskazalo prihod u visini obračunate amortizacije imovine nabavljene iz sredstava potpora u iznosu od 13.560.670,21 kn (2021.: 6.528.825,70 kn) pa je utjecaj na rezultat Društva 14.349.727,29 kn (2021.:13.745.331,44 kn).

Primijenjene stope ne prelaze porezno dopustive stope.

**4.4. OSTALI TROŠKOVI**

Ostale troškove čine:



**4.5. VRIJEDNOSNO USKLAĐIVANJE**

Društvo je u 2022. godini izvršilo vrijednosno usklađenje i otpis potraživanja u ukupnom iznosu od 166.354,88 kn (2021.: 60.149,00 kn). Zbog nemogućnosti naplate Društvo je otpisalo potraživanja u ukupnoj vrijednosti od 59.839,47 kn (2021.: 774,20 kn), a zbog neizvjesne naplate vrijednosno je uskladilo 106.515,41 kn potraživanja (2021.: 59.374,80 kn). (Bilješka 11./iii/).

**4.6. OSTALI POSLOVNI RASHODI**

U 2022. godini ostali poslovni rashodi iznose 1.435.391,16 kn (2021.: 2.547.291,20 kn), od čega se naneotpisanu vrijednost rashodovane imovine odnosi 1.427.886,97 kn (2021.: 2.464.616,98 kn).

Iznos od 7.460,90 kn (2021.: 72.287,46 kn) odnosi se na plaćene naknade štete, a 43,29 kn su ostali rashodi.

1. **FINANCIJSKI RASHODI**



1. **REZULTAT POSLOVANJA FINANCIJSKE GODINE I POREZ NA DOBIT**

**/i/** Za razdoblje od 01. siječnja do 31. prosinca 2022. godine Društvo je temeljem razlike prihoda i rashoda ostvarilo rezultat poslovanja financijske godine:



Dobit prije oporezivanja tekuće godine iznosi 3.777.357,84 kn.

Sukladno Zakonu o porezu na dobit i Pravilniku o porezu na dobit, Društvo je razliku prihoda i rashoda uvećalo za porezno nepriznate rashode u iznosu od 116.725,86 kn, umanjilo za porezno priznate rashode u iznosu od 104.922,54 kn te za ostala umanjenja temeljem ispravljanja prethodnih razdoblja, Bilješka 1.1.1. u iznosu 4.741.287,95 kn što je u Bilance prethodnog razdoblja iskazano kao porezna imovina u iznosu 853.431,84 kn.

Društvo na stavci poreza na dobit iskazuje porez, ali ne kao tekuća porezna obveza nego u formi iskazivanja odgođenog poreza temeljem iskorištene odgođene porezne imovine.

Prema Prijavi poreza na dobit za 2022. godinu, Društvo iskazuje preneseni porezni gubitak u iznosu 2.330.306,91 kn. Iskazani porezni gubitak sukladno članku 17. stavku 2. Zakonu o porezu na dobit može se iskoristiti za umanjenje porezne osnovice u narednih 5 godina te s tog osnova može predstavljati odgođenu poreznu imovinu. U 2021. godini Društvo je imalo potencijalne porezne imovine za prijenos u iznosu od 194.416,93 kn (1.080.094,07 kn x 18 %). Temeljem porezne prijave za 2022. godinu iskazuje se porezni gubitak od 952.126,79 kn čime ukupni porezni gubitak za prijenos iznosi 2.032.220,86 kn te potencijalna porezna imovina od 365.799,75 kn (2.032.220,86 kn x 18 %).

Obzirom na neprofitni karakter Društva Uprava poreznu imovinu iskazuje kao potencijalnu imovinu jer procjenjuje da ne postoji dovoljna vjerojatnost da će buduća oporeziva dobit biti raspoloživa te primjenjujući načelo opreznosti smatra da je primjerenije istu iskazati izvanbilančno.

1. **DUGOTRAJNA MATERIJALNA I NEMATERIJALNA IMOVINA**

Stanje i promjene na dugotrajnoj materijalnoj i nematerijalnoj imovini (bez predujmova) prikazujemo na sljedeći način:



Napomena: Radi osiguranja tražbina po kreditima upisano je pravo zaloga na dijelu nekretnina i pravu građenja.

U vezi sa komunalnim vodnim građevinama važno je istaknuti ograničenja koja se zakonske snage. U članku 10 Zakona o vodnim uslugama (Zakon) se navode slijedeća ograničenja:

**- Komunalne vodne građevine** **ne mogu se opteretiti založnim pravom, niti mogu biti predmetom ovrhe**, osim kada je Zakonom drukčije određeno.

- Komunalne vodne građevine mogu biti u prometu samo između javnih isporučitelja vodnih

usluga.

- Komunalne vodne građevine **ne ulaze u stečajnu ili likvidacijsku masu**.

- U slučaju stečaja ili likvidacije jedinstvenog javnog isporučitelja vodnih usluga komunalne vodne građevine prenose se u vlasništvo jedinice lokalne samouprave, koja je njihov osnivač, na uslužnom području.

- U slučaju stečaja ili likvidacije postojećeg javnog isporučitelja vodnih usluga komunalne vodne građevine prenose se u vlasništvo jedinstvenog javnog isporučitelja vodnih usluga.

**/i/** Društvo je u 2022. godini prenijelo u uporabu imovinu u iznosu od 13.087.379,17 kn i to: 6.377.822,88 kn na građevinske objekte, 4.656.336,79 kn na postrojenja i opremu, 1.249.839,50 kn na alate, pogonski inventari i transportnu imovinu, 803.380,00 kn na

nematerijalnu imovinu.



**/ii/** Vrijednost osnovnih sredstava u pripremi na dan 31. prosinca 2022. godini iznosi 56.378.244,96 kn:



**/iii/** Društvo je zbog zastarjelosti i neupotrebljivosti rashodovalo imovinu nabavne vrijednosti 3.047.088,08 kn i ispravka vrijednosti 1.619.201,11 kn. Neotpisana vrijednost rashodovane imovine u iznosu od 1.427.886,97 kn teretila je rashode (Bilješka 4.6.).

1. **PREDUJMOVI ZA MATERIJALNU IMOVINU**

Na dan 31. prosinca 2022. godine Društvo iskazuje predujmove za materijalnu imovinu u iznosu od 20.462.409,58 kn (2021.: 24.279.236,46 kn), a odnose se na sljedeće predujmove:

**/i/** Iznos od 5.768.880,80 kn odnosi se na predujam dan društvu INA d.d.

Društvo je s INA-INDUSTRIJOM NAFTE d.d. zaključilo Ugovor o prodaji postojećih građevina (cjevovoda) koji predstavljaju dugotrajnu imovinu INE i njihovo unošenje u javni vodoopskrbni sustav kojim upravlja Društvo. Ugovor je potpisan 12. prosinca 2003. godine, a Dodatak 06. ožujka 2007. godine. Ukupna procijenjena vrijednost cjevovoda od 1.000.783,50 EUR umanjena je za smanjenje vrijednosti cjevovoda (amortizaciju) i trošak sanacije u vrijednosti od 86.765,11 EUR. U siječnju 2011. godine Ponikve d.o.o. uputilo je zahtjev INI d.d. za primopredaju cjevovoda, ali do dana pisanja Bilješki nije uspjelo riješiti prijenos cjevovoda koji je u funkciji preuzimanja vode s kopna i opskrbe vodoopskrbe otoka.

**/ii/** Iznos od 14.693.528,78 kn odnosi se na dane predujmove u sklopu EU projekta i to 14.581.031,45 kn za uslugu projektiranja i izgradnje UPOV-a te 112.497,33 kn za uslugu stručnog nadzora.

1. **DUGOTRAJNA FINANCIJSKA IMOVINA**

Društvo ima udjele u Ponikve usluga d.o.o. u iznosu od 673.600,00 kn ili 15% temeljnog kapitala.

1. **ZALIHE**

Zalihe sadrže vodovodni i kanalizacijski materijal u ukupnom iznosu 5.577.871,76 kn (2021.: 6.475.587,47 kn).

Na zalihe kanalizacijskih crpnih stanica odnosi se 2.486.921,00 kn (2021.: 3.500.536,00 kn), a na zalihe vodovodnog i kanalizacijskog materijala 3.090.950,76 kn (2021. godine 2.975.051,47 kn).

Predujmovi za zalihe iznose 165.070,00 kn (2021. godina 577,00 kn).

1. **POTRAŽIVANJA OD KUPACA**

Prikazujemo na sljedeći način:

 

**/i/** Potraživanja od kupaca odnose se na prodanu vodu i pružene usluge potrošačima.

**/ii/** Dio potraživanja od domaćinstava za isporučenu vodu i zbrinute otpadne vode u iznosu 5.023.259,29 kn odnosi se na potraživanja koja se pojedinačno vode u društvu koje obavlja uslugu objedinjene naplate Ponikve usluga d.o.o.

**/iii/** U Bilanci su na dan 31. prosinca 2022. godine iskazana utužena potraživanja od kupaca, potraživanja od kupaca u stečaju i potraživanja od kupaca prijavljena u predstečajnu nagodbu u iznosu od 1.091.973,89 kn (236.261,91 kn odnosi se na potraživanja koja su nakon podjele Društva 31.12.2013. godine pripala Ponikve eko otoku Krku).

Društvo je u 2022. godini izvršilo vrijednosno usklađenje utuženih potraživanja u iznosu od 117.915,82 kn i iskazalo trošak u iznosu od 106.515,41 kn, budući je u preostalom iznosu potraživanja sadržan i dio koji nije prihod Društva (naknada za korištenje i zaštitu voda) ili predstavlja odgođeni prihod (naknada za razvoj) (Bilješka 4.5.).

Otpisana su nenaplativa potraživanja u iznosu od 59.839,47 kn (2021.: 774,20 kn).

**/iv/** Tijekom godine naplaćen je iznos od 143.532,11 kn vrijednosno usklađenih potraživanja iz prethodnih godina, te 9.908,01 kn sudskih troškova i 17.903,63 kn kamata.

**/v/** Potraživanja od privrede na dan 31. prosinca iznose 3.022.520,59 kn.

Najznačajnija potraživanja su:



1. **POTRAŽIVANJA OD DRŽAVE I DRUGIH INSTITUCIJA**

Potraživanja od države i drugih institucija na dan 31. prosinca 2022. godine iznose 33.221,58 kn (2021.: 22.291,12) kn, a odnose se na potraživanje za bolovanja od HZZO 10.420,38 kn (2021.: 6.800,31 kn), potraživanje povrat PDV-a 21.509,59 kn (2021.:10.442,99 kn), potraživanje za porez na dohodak 344,25 kn (2021.: 1.516,87) kn.

1. **OSTALA POTRAŽIVANJA**

Ostala potraživanja na dan 31. prosinca 2022. godine iznose 1.572.205,25 kn (2021.: 813.424,24 kn), a odnose se najvećim dijelom na potraživanja za dane predujmove za usluge od 869.539,48 kn, Ponikve usluge d.o.o. za naplaćena potraživanja objedinjene naplate 538.569,80 kn, od JLS za kamate po kreditu HBOR-a za EU projekt 159.830,55 kn, od banaka za kamate po viđenju 4.260,65 kn.

1. **KRATKOTRAJNA FINANCIJSKA IMOVINA**

Kratkotrajna financijska imovina iznosi 66.149,77 kn (2021.: 1.500.059,64 kn), a odnosi se na izdvojena novčana sredstva na posebnom računu Hrvatskih voda, a vezano za Projekt zaštite voda od onečišćenja na priobalnom području (tzv. Projekt Jadran).

1. **NOVAC U BANCI I BLAGAJNI I OBRAČUNANI PRIHODI**

Novčana sredstva na dan 31. prosinca 2022. godine odnose se na sredstva na žiro računu u iznosu od 36.911.404,27 kn (2021.: 30.049.983,58 kn). Stanja novčanih sredstava na računima usuglašena su sa IOS-ima banaka na dan 31. prosinca 2022. godine.

Na stavci obračunanih prihoda društvo iskazuje iznos od 924.299,99 kn kao potraživanje po ugovoru o sufinanciranju projekta od Ministarstva regionalnog razvoja i fondova EU što je evidentirano i kao odgođeni prihod, Bilješka 24.

1. **KAPITAL I REZERVE**

Stanje i promjene na kapitalu prikazujemo kako slijedi:

****

**/i/** Temeljni ulozi osnivača iznose:

|  |  |  |
| --- | --- | --- |
|  | **na dan 31.12.2021.**  | **na dan 31.12.2022.** |
|  | **HRK** | **udio** | **HRK** | **udio** |
| Općina Omišalj | 55.198.000,00 | 14,59% | 55.198.000,00 | 14,59% |
| Općina Malinska-Dubašnica | 65.023.500,00 | 17,18% | 65.023.500,00 | 17,18% |
| Grad Krk | 94.468.400,00 | 24,96% | 94.468.400,00 | 24,96% |
| Općina Punat | 39.398.500,00 | 10,41% | 39.398.500,00 | 10,41% |
| Općina Baška | 49.014.900,00 | 12,95% | 49.014.900,00 | 12,95% |
| Općina Dobrinj | 53.554.500,00 | 14,15% | 53.554.500,00 | 14,15% |
| Općina Vrbnik | 21.805.200,00 | 5,76% | 21.805.200,00 | 5,76% |
| **Ukupno**  | **378.463.000,00** | **100,00%** | **378.463.000,00** | **100,00%** |

**/ii/** Kapitalne rezerve odnose se na ulaganja osnivača (jedinica lokalne samouprave):

|  |  |  |  |  |
| --- | --- | --- | --- | --- |
|  |  **Stanje**  | **Povećanje** | **Smanjenje** | **Stanje**  |
| **JLS** | **31.12.2021.****HRK** | **2022.****HRK** | **2022.****HRK** | **31.12.2022.****HRK** |
| Općina Omišalj | 218.768,67 | 69.300,00 |  | 288.068,67 |
| Općina Malinska-Dubašnica | 172.082,28 | 392.636,15 |  | 564.718,43 |
| Grad Krk | 892.899,33 | 137.209,78 |  | 1.030.109,11 |
| Općina Punat | 222.882,40 |  |  | 222.882,40 |
| Općina Baška | 168.017,50 | 27.300,00 |  | 195.317,50 |
| Općina Dobrinj | 90.705,05 |  |  | 90.705,05 |
| Općina Vrbnik | 877.574,20 | 152.025,38 |  | 1.029.599,58 |
| **Ukupno**  | **2.642.929,43** | **1.797.671,99** | **56.068.094,53** | **3.421.400,74** |

Povećanje kapitalnih rezervi se odnosi na doznake sredstava u 2022. za ulaganja u izgradnju vodovodnog i kanalizacijskog sustava.

1. **DUGOROČNE OBVEZE**

Dugoročne obveze predstavljaju obveze prema Hrvatskoj banci za obnovu i razvitak (HBOR), obveze po preuzetom podzajmu od Hrvatskih voda, a vezano za Projekt zaštite od onečišćenja voda u priobalnom području (tzv. Projekt Jadran) te obveze prema Privrednoj banci Zagreb za pokriće financijske korekcije (EU projekt).

Obveza prema HBOR-u za kredit (korišten kod rekonstrukcija transportnih cjevovoda) s valutnom klauzulom iskazana je po srednjem tečaju Hrvatske narodne banke na dan 31. prosinca 2022. godine. Obveze po podzajmu za Projekt Jadran iskazane su u kunskom iznosu na dan formiranja obveze, odnosno na dan plaćanja dobavljaču iz Podzajma.

Promjene na dugoročnim financijskim kreditima u 2022. godini bile su sljedeće:

|  |  |  |  |
| --- | --- | --- | --- |
| **OPIS** | **Bilješka** | **2021.** | **2022.** |
|  | **HRK** | **HRK** |
| Stanje 1. siječnja |  | 66.929.033,85 | 65.932.973,22 |
| Povećanje kredita u toku godine  | **/i/**  | 12.665.160,78 | 2.245.418,36 |
| Otplata glavnice | **/ii/**  | (13.594.824,57) | (4.379.393,66) |
| (Pozitivne) / negativne tečajne razlike | **/iii/** | (66.396,84) | 9.108,95 |
| Ukupno |  | 65.932.973,22 | 63.808.106,87 |
| **minus**: - dio obveza po dugoročnim kreditima | **/iv/** | (4.397.587,77) | (5.223.008,80) |
|  koji dospijevaju u toku 2022. godine |  |  |
| **Stanje 31. prosinca** | **/v/** | **61.535.385,45** | **58.585.098,07** |

**/i/** Povećanje kredita u toku 2022. godine iznosi 2.245.973,36 kn, a odnosi se na:

* 1. Ugovor o kreditu s Hrvatskom bankom za obnovu i razvitak odobren u vrijednosti od 45 milijuna kn. Ugovor je sklopljen u kolovozu 2017. godine. Kredit se koristi za financiranje EU projekta „Projekt prikupljanja, odvodnje i pročišćavanja otpadnih voda na području otoka Krka“ i to kao dio lokalne komponente koji se odnosi na partnere u projektu (JLS) i za pokriće dijela financijske korekcije EU projekta. Krajnji rok korištenja kredita je do 31.03.2024. godine. Kredit će vraćati šest jedinica lokalne samouprave otoka Krka. U 2022. godini Društvo je dodatno iskoristilo 1.214.054,62 kn kreditnih sredstava.
	2. Ugovor o kreditu sklopljen 15. srpnja 2019. godine s Privrednom bankom Zagreb na iznos od 37.000.000,00 kn za pokriće financijske korekcije u sklopu EU projekta (Bilješka 7 /ii/ a)). Krajnji rok korištenja kredita je do 31.12.2023. godine.

Društvo je u 2022. iskoristilo 1.031.363,74 kn. Kredit će se vraćati iz naknade za razvoj i iz vlastitih izvora Društva.

**/ii/** Društvo je u 2022. godini otplatilo 4.379.393,66 kn glavnica kredita:

1. otplaćeno je 1.695.705,15 kn kreditnih sredstava korištenih za rekonstrukcije vodovoda i
2. iznos od 2.683.688,51 kn obveze podzajma kredita Projekta Jadran.

**/iii/** Društvo je na 31.12.2022. godine izvršilo svođenje obveza po kreditima s valutnom klauzulom na srednji tečaj HNB dok je obveze po podzajmu iz Projekta Jadran iskazalo po tečaju na dan nastanka obveze (Bilješka 1.1.). Društvo je postupilo na navedeni način iz razloga što se ta obveza vraća iz prikupljene naknade za razvoj, a ne iz vlastitih izvora. Svođenjem obveze podzajma na srednji tečaj HNB-a, obveza po dugoročnim dijelu podzajma bila bi veća za 32.552,63 kn (negativne tečajne razlike).

**/iv/**        Od tekućeg dijela dugoročnih obveza koji dospijeva u 2023. godini u iznosu od 5.223.008,80 kn,  Društvo bi trebalo osigurati vlastita sredstava u iznosu od 1.696.169,80 kn, a iznos od 3.526.839,00 kn iz sredstava naknade za razvoj za obveze po Podzajmu kredita Projekta Jadran.

Budući od 1.1.2023. godine službena valuta u RH postaje euro to time pitanje tečajnih razlika postaje nebitno za sve kredite koji su primarno ugovoreni u eurima, a i za kunske koji će biti ugovorno trajno iskazani također u eurima.

**/v/**       Za podmirenje dugoročnih obveza po kreditima koje na 31. prosinca iznose 58.585.098,07 kn sredstva osiguravaju:

- društvo iz vlastitih sredstava ukupno 12.796.716,85 kn (za rekonstrukcije vodovoda 10.177.018,83 kn i za pokriće financijske korekcije EU projekta 2.619.698,02 kn),

- sredstva naknade za razvoj za pokriće financijske korekcije EU projekta ukupno 20.771.442,82 kn,

- šest jedinica lokalne samouprave otoka Krka 25.016.956,40 kn (lokalni dio EU projekta i pokriće dijela financijske korekcije EU projekta).

Detaljan pregled dugoročnih kredita prikazan je u nastavku.



1. **OBVEZE ZA ZAJMOVE, DEPOZITE I SLIČNO**

Društvo na dan 31. prosinca 2022. godine ima primljeno jamstvo za ozbiljnost ponude u iznosu od 20.000,00 kn uplaćeno od ponuditelja u postupku javne nabave, kao instrument osiguranja od određenih rizika (odustajanje ponuditelja od ponude u roku njezine valjanosti, neprihvaćanje ispravka računske pogreške, odbijanje potpisivanja ugovora o javnoj nabavi ili nedostavljanje jamstva za uredno ispunjenje ugovora o javnoj nabavi) i jamstvo za otklanjanje nedostataka u jamstvenom roku za nabavljenu opremu u iznosu od 131.756,50 kn.

1. **OBVEZE ZA PREDUJMOVE**

Obveze za primljene predujmove u iznosu od 166.019,19 kn (2021.: 151.446,60 kn) odnose se predujmove građana za vodovodne / kanalizacijske priključke.

1. **OBVEZE PREMA DOBAVLJAČIMA**

Obveze prema dobavljačima na dan 31. prosinca 2022. godine iznose 14.893.385,95 kn (2021.: 14.384.818,93 kn), a u najznačajnijem dijelu (11.516.414,40) odnose se na obveze prema dobavljačima EU projekta.

Za podmirenje tih obveza sredstva će osigurati: Hrvatske vode, resorno ministarstvo, EU fondovi te Društvo s partnerima na projektu (šest jedinica lokalne samouprave).

Značajnije obveze prema dobavljačima prikazujemo u nastavku:



**/i/** Do dana pisanja Bilješki Društvo je podmirilo iskazane obveze prema dobavljačima EU projekta.

1. **OBVEZE PREMA ZAPOSLENICIMA**

Obveze prema zaposlenicima u iznosu od 744.033,21 kn (2021.: 759.020,72 kn) odnose se na obveze za obračunatu plaću i naknade plaća za prosinac 2022. godine, a što je isplaćeno u siječnju 2023. godine.

1. **OBVEZE ZA POREZE, DOPRINOSE I SLIČNA DAVANJA**

Ove obveze na dan 31. prosinca 2022. godine iznose 524.660,63 kn (2021.: 508.229,69 kn), a odnose se na doprinose na plaću ( 150.523,64 kn), doprinose iz plaće (192.844,48 kn), porez i prirez iz plaće (58.081,20 kn), koncesijske naknade (113.660,81 kn), doprinos za šume (6.752,26 kn), doprinosi i porez ugovora o djelu (2.798,24 kn).

1. **OSTALE KRATKOROČNE OBVEZE**

Ostale kratkoročne obveze na dan 31. prosinca 2022. godine iznose 1.214.831,15 kn (2021.: 1.605.746,46 kn), a odnose se na naknade za korištenje i zaštitu voda u iznosu od 1.165.508,90 kn i ostale kratkoročne obveze u iznosu od 49.322,25 kn.

1. **ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

Ova pozicija u Bilanci na dan 31. prosinca 2022. godine iznosi 472.944.811,44 kn, a odnosi se na:



1. Promjene **tijekom 2022. godine:**

**/i/** Hrvatske vode doznačile su ukupno 2.839.212,00 kn za sufinanciranje izgradnje: vodovoda na predjelu Kimpi 847.602,27 kn, vodovoda naselja Strilčići 257.034,85 kn, vodovoda i odvodnje visoke zone naselja Šilo s hidrostanicom 879.693,20 kn te vodovodnog ogranka od kraja naselja Batomalj do Svetišta Majke Božje Goričke u Batomlju s hidrostanicom 854.881,68 kn.

**/ii/** Iznos od 21.699.155,68 kn predstavlja iznos sufinanciranja EU projekta „Projekt prikupljanja, odvodnje i pročišćavanja otpadnih voda na području otoka Krka“ u 2022. godini i to: bespovratna sredstva EU 17.275.768,04 kn, Ministarstvo zaštite okoliša i energetike 2.211.693,82 kn te Hrvatske vode 2.211.693,82 kn (Bilješka 7/ii/a)).

Temeljem Ugovora o sufinanciranju EU projekta sklopljenog u studenom 2021. godine s Ministarstvom regionalnog razvoja i fondova EU, Društvu je dana kapitalna pomoć od 102.700,00 kn za financiranje vlastitog dijela lokalne komponente EU projekta.

Za ugovoreni, a nedoznačeni ostatak kapitalne pomoći u iznosu od 924.299,99 kn  iskazano je potraživanje (Bilješka 15.).

**/iii**/ Iznos od 636.966,79 kn doznačena su sredstva EU za kanalizaciju Vrbnik I faza. Iznos od 22.500,00 kn doznačilo je društvo Valamar d.o.o za podmirenje troškova izmjene projektne dokumentacije podmorskog ispusta UPOV-a Baška.

**/iv/** Prijenos s odgođenih prihoda na prihode obavlja se u visini amortizacije za dugotrajnu materijalnu imovinu nabavljenu iz namjenskih sredstava. Tijekom 2022. godine Društvo je oprihodovalo iznos od 13.560.670,21 kn na ime obračunate amortizacije (u 2021. godini 6.528.825,70 kn).

1. **Naknada za razvoj:**

**/i/** Temeljem Zakona o financiranju vodnog gospodarstva uz cijenu vodnih usluga, obračunava se i naplaćuje naknada za razvoj koja se koristi za financiranje izgradnje komunalnih vodnih građevina vodoopskrbe i odvodnje.

|  |  |  |
| --- | --- | --- |
| **stanje naknade za razvoj** | **31.12.2021. HRK** | **31.12.20212. HRK** |
| fakturirano, a nenaplaćeno | 489.005,92 | 471.245,19 |
| naplaćeno, a neutrošeno | 6.824.030,45 | 6.823.583,95 |
| **ukupno** | **7.313.036,37** | **7.294.829,14** |

U 2022. godini ukupno je fakturirano 6.208.976,56 kn (2021.: 5.267.023,90 kn), naplaćeno 6.226.241,27 kn (2021.: 5.348.977,30 kn), i namjenski utrošeno 6.226.687,77 kn (2021.: 5.449.168,68 kn) naknade za razvoj.

Sredstva naknade za razvoj utrošena su na: otplatu podzajma iz Projekta Jadran 2.698.929,41 kn, otplatu kamata po kreditu za financijsku korekciju EU projekta 360.868,57 kn i ostale investicije izgradnje komunalnih vodnih građevina na otoku Krku 3.166.889,79 kn.

1. **POTENCIJALNE OBVEZE**

**/i/ Sudski sporovi**

Tužitelj je podnio tužbu za prestanak uznemiravanja s procijenjenom vrijednosti spora u iznosu od 525.000,00 kn.  Tvrdi da je Ponikve voda d.o.o. samovoljno položila vodne instalacije na njegovom zemljištu u Baški k.č. 4150, zk.ul. 177, k.o. Baška.

Isti tužitelj je već podnio tužbu s istim tužbenim zahtjevom 2016. godine Prvostupanjski sud presudio je u korist Ponikve i tužbeni zahtjev je odbijen. Tužitelj je podnio žalbu na presudu. Presuda drugostupanjskog suda nije još donijeta.

Društvo je za pokretanje nove tužbe s istim tužbenim zahtjevom kao i 2016. godine istaknulo prigovor dvostruke litispendencije i predloženo je da se nova tužba odbaci. Postupak je u tijeku, a zbog procjene Društva da u konačnici neće izgubiti spor te da neće doći do odljeva sredstava navedeno nije podložno rezerviranju nego samo objavi u bilješkama.

1. **UPRAVLJANJE RIZICIMA**

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo je bilo dijelom izloženo promjenama vrijednosti EUR-a na stavkama kredita, jer je dio obveza po dugoročnim kreditima denominirano u stranoj valuti. Upravljanje ovim rizikom svodilo se na usklađivanje priljeva od naplate potraživanja od kupaca. Obzirom da je jedina korištena ino valuta bila euro, pozivajući se na Bilješku 29. Društvo je biti riješeno ovoga rizika od 1.1.2023. godine.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente. Društvo ima dugoročne obveze po tri podzajma s promjenjivom kamatnom stopom te kao posljedicu toga izloženost riziku promjene kamatne stope.

Upravljanje ovim rizikom, u jednom dijelu svodi se na usklađenje priljeva sredstava iz naknade za razvoj za podmirenje obveza po kamatama budući se naknada za razvoj namjenski koristi za otplatu tih podzajmova.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2022. godini pokrivene su kratkotrajnom imovinom, budući se dijelom podmiruju iz vlastitih sredstava, naknade za razvoj, a dijelom iz sredstava proračuna.

Iako je na početku turističke sezone bio prisutan rizik rata u Ukrajini u konačnici nije došlo do smanjenja turističkih aktivnosti na otoku. Naprotiv turistička sezona je bila naglašeno dobra te je povećana potrošnja vode koja je rezultat dobre turističke popunjenosti utjecala je na značajnije smanjenje rizika likvidnosti za razliku od prethodnog razdoblja koje je bilo pod utjecajem pandemija COVID-19.

**Procjena fer vrijednosti**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze, te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

1. **DOGAĐAJI OD UTJECAJA NA BUDUĆE POSLOVANJE**

Kako je navedeno u prethodnoj bilješci pod rizikom likvidnosti smatralo se da bi Rusko-ukrajinski rat koji je započeo u veljači 2022. godine mogao utjecati na nedostatak fosilnih goriva, ali i na turističku sezonu 2022. godine.

Trenutno stanje i ekonomske prognoze pod uvjetom da navedeni rat ne eskalira ne ukazuju na smanjenje prihoda gospodarstvenika koji ovise o turizmu te navedeni rizik likvidnosti se u narednoj godini ne smatra naglašenim. Ostaju stalni operativni rizici poslovanja Društva, a Društvo i nadalje poduzima sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva).

Prelaskom na euro od 1.1.2023. godine Društvo je bilo izloženo operativnom riziku prilagodbe poslovnik procesa uvođenju nove novčane valute, a posebno u domeni prilagodbe računovodstvenih programa. Budući je društvo još tijekom izvještajne godine poduzelo pripremne aktivnosti kroz dogovore sa isporučiteljima ovih usluga navedeno ne bi trebalo imati značaj utjecaj.

1. **IZNOS NAKNADE ČLANOVIMA UPRAVNIH I NADZORNIH TIJELA**

Budući Društvo nema ustanovljen Nadzorni odbor te ima samo Upravu koja se sastoji od jednog člana, Direktora, jedine isplate Društva upravnim i nadzornim tijelima se odnose na isplate direktoru u vidu plaće temeljem sklopljenog ugovora o radu. Ugovorom o radu je, od isplata, definirana plaća, a ostale isplate temeljem Zakona o radu su za direktora prema odredbama Zakona o sprječavanju sukoba interesa kao njegovog obveznika, dodatno ograničene pa ih on kao takve ne može primati. Ukupne isplate u 2022. godini su iznosile po svim osnovama u bruto iznosu 330.202,58 kn.

1. **DOGAĐAJI NAKON DATUMA BILANCE**

Nakon datuma bilance, a do datuma sastavljanja ovih financijskih izvještaja nisu se dogodili značajni događaji koji bi zahtijevali usklađivanje financijskih izvještaja ili objavu.

Od 1. siječnja 2023. godine Republika Hrvatska kao svoj novac će koristiti euro te će time od istog datuma funkcionalna i izvještajna valuta biti euro.

1. **INFORMACIJE O TRANSAKCIJAMA SA POVEZANIM STRANAMA**

Kao povezane strane Društva se pojavljuju svi osnivači kao članovi društva te izravno ili preko osnivača povezana društva. Međutim Društvo sa svim povezanim stranama posluje prema važećem cjeniku sa aspekta odnosa prema kupcima, dok sa aspekta odnosa sa dobavljačima posluje temeljem odredbi Zakona o javnoj nabavi pa su sve transakcija sa svim povezanim stranama temeljene na tržišnim uvjetima odnosno cijenama sukladno stvarnim potrebama učesnika u transakcijama.

Značajnija transakcija je transakcija sa društvom Ponikve usluga d.o.o. koja za društvo obavlja računovodstveno-financijsko-pravne-administrativne usluge. Odnosi su regulirani ugovorom koji je prošao provjeru poreznih savjetnika. Navedeno društvo obavlja usluga samo povezanim društvima i to, Društvu, društvu Ponikve eko otok d.o.o. i društvu Smart island Krk d.o.o. te da je osnovano isključivo u cilju o pružanja usluga ovim društvima na načelu neutralnog financijskog rezultata odnosno načelu pokrića troškova. Kako je navedeno u Bilješci 4.1. /v/ troškovi odnosno vrijednost transakcija za društvom Ponikve usluga d.o.o. za 2022. godinu iznose 3.343.851,76 kn (2021.: 3.382.233,59 kn).

1. **PREDUJMOVI I KREDITI ODOBRENI ČLANOVIMA ADMINISTRATIVNIH, UPRAVNIH I NADZORNIH TIJELA PODUZETNIKA**

Društvo nema odobrenih predujmova i kredita članovima upravnih tijela te nije preuzelo obveze u njihovo ime po osnovi bilo kakvih garancija.

1. **ODOBRENJE FINANCIJSKIH IZVJEŠTAJA**

Financijski izvještaji odobreni su dana 04.svibnja 2023. godine.

 Uprava Društva:

 Neven Hržić, mag.ing.aedif.